სამურაი ჯეკი
სამურაი ჯეკი (ინგლ. Samurai Jack) — ამერიკული ანიმაციური ტელესერიალი, შექმნილი ჯენდი ტარტაკოვსკის მიერ Cartoon Network-ისთვის. მისი მთავარი პერსონაჟია ჯეკი, მოხვედრილი სხვა დროში, რომელიც ცდილობს შინ დაბრუნებას და ტირანი დემონ აკუს დამარცხებას. სერიალის პრემიერა გაიმართა 2001 წლის 10 აგვისტოს, სატელევიზიო ეპიზოდით The Premiere Movie. 2004 წლის 25 სექტემბერს, 52 ეპიზოდის შემდეგ, სერიალი დასრულდა, მაგრამ 2017 წლის 11 აპრილს კვლავ დაბრუნდა. პირველი ოთხი ეპიზოდი DVD-ზე გამოსცა Warner Home Video-მა.